
Z A P I S N I K
2. sjednice Vijeća Mjesnog odbora Gajevo, održane 07. srpnja 2021. u prostorijama Mjesnog odbora Gajevo, Ulica Augusta Prosenika 9, s početkom u 18:00 sati



NAZOČNI ČLANOVI VIJEĆA:
Ivan Bubić, Liliana Čuk, Ivan Kartelo, Jozo Kosir, Sanda Malbaša, Sandra Prlenda Perkovac, Tihana Soljankić, Maja Trut, Danijel Vrkljan

NENAZOČNI ČLANOVI VIJEĆA: Nema
OSTALI NAZOČNI: Afan Mehmedović

Predsjedava Tihana Soljankić, predsjednica Vijeća.
Zapisnik vodi Ivan Bubić, član Vijeća. 

Predsjednica konstatira da je nazočno 9 od ukupno 9 članova Vijeća, što znači da Vijeće može pravovaljano odlučivati, te otvara 2. sjednicu Vijeća Mjesnog odbora.

Vijeće jednoglasno prihvaća tekst Zapisnika 1. sjednice Vijeća, održane 25. lipnja 2021., bez izmjena.

Na prijedlog predsjednice Vijeće jednoglasno utvrđuje

DNEVNI RED

1. Korištenje prostora Mjesnog odbora Gajevo:
a) Ovlašćivanje predsjednice Vijeća za odlučivanje o zahtjevima za jednokratno korištenje prostora Mjesnog odbora Gajevo
b) Produljenje postojećih odobrenja za povremeno korištenje prostora do 01. studenog 
2021. godine.
c) Korištenje prostora Političke stranke "ZAGREB JE NAŠ"
2. Uređivanje  dvorišne strane u Ulici Hrvoja Macanovića 6-8 po zahtjevu Mire Troskot
a) Postava klupa
b) Postava zaštitnih stupića
3. Inicijativa roditelja za organiziranje produženog boravka u OŠ Ivan Meštrović
4. Postava zaštitnih stupića u Koprivničkoj ulici  po zahtjevu Alide Žorž Miketek
5. Sadnja zelenila u Ulici Antuna Stipančića 31
6. Zahtjevi Lidije Čorak:
a) Izgradnja pješačke staze u Ulici Antuna Stipančića
b) Uspostava tramvajske stanice na križanju Ulice Bernarda Vukasa i Horvaćanske ceste
7. Pitanja, prijedlozi i obavijesti





Ad 1. Korištenje prostora Mjesnog odbora Gajevo:
a) Ovlašćivanje predsjednice Vijeća za odlučivanje o zahtjevima za jednokratno       korištenje prostora Mjesnog odbora Gajevo
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: Jozo Kosir i Sandra Prlenda Perkovac.

Nakon rasprave Vijeće jednoglasno donosi
Z A K LJ U Č A K
1. Vijeće Mjesnog odbora Gajevo suglasno je da zbog kratkih rokova predsjednik Vijeća može odlučiti o jednokratnim zahtjevima za korištenje prostora Mjesnog odbora Gajevo.
2. Vijeće zadužuje Gradski ured za mjesnu samoupravu za izradu i izdavanje Odobrenja o korištenju prostora Mjesnog odbora Gajevo.
3. Zaključak dostaviti Gradskom uredu za mjesnu samoupravu.

b) Produljenje postojećih odobrenja za povremeno korištenje prostora do 01. studenog 2021. godine.
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: Liliana Čuk i Tihana Soljankić.

Nakon rasprave Vijeće jednoglasno donosi:
Z A K LJ U Č A K
1. Vijeće Mjesnog odbora Gajevo suglasno je da se odobrenjima za povremeno korištenje prostora Mjesnog odbora Gajevo, koja su izdana korisnicima na određeno vrijeme u trajanju do 16. srpnja 2021., produlji rok do 1. studenoga 2021.. 
2. Sukladno navedenome, korisnici prostora Mjesnog odbora Gajevo koristiti će prostor po već utvrđenom rasporedu i prema terminima u izdanim odobrenjima u trajanju do 1. studenoga 2021..
3. Novi zaprimljeni zahtjevi razmatrati će se prije isteka navedenog termina te će se izdati nova odobrenja sukladno rasporedu koji će se utvrditi na sjednici u listopadu 2021.
4. Zaključak dostaviti korisnicima prostora Mjesnog odbora Gajevo i Gradskom uredu za mjesnu samoupravu.

c) 	Korištenje prostora političke stranke "ZAGREB JE NAŠ"
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: Liliana Čuk i Tihana Soljankić.

Nakon rasprave Vijeće jednoglasno donosi:
Z A K LJ U Č A K
1. Političkoj stranci Zagreb je NAŠ!, odobrava se povremeno korištenje prostora u objektu Mjesnog odbora Gajevo, Augusta Prosenika 9, u terminu: srijedom od 19:00 do 21:00 sati (prostorija 2) i teče od 17. srpnja 2021. do 1. studenog 2021. godine.
2. Prostor iz točke 1. ovog zaključka, politička stranka Zagreb je NAŠ!, koristit će bez naknade.
3. Politička stranka Zagreb je NAŠ! obvezuje se postupati s pažnjom dobrog gospodara u korištenju prostora.
4. O povremenom korištenju prostora iz točke 1. ovog zaključka, Gradski ured za mjesnu samoupravu izdat će odobrenje o korištenju, a u skladu s ovim zaključkom.

Ad 2. Uređivanje dvorišne strane u Ulici Hrvoja Macanovića 6-8 po zahtjevu Mire Troskot
a) Postava klupa
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: Liliana Čuk, Sanda Malbaša, Sandra Prlenda Perkovac i Maja Trut.

Nakon rasprave uz 8 glasova PROTIV i 1 SUZDRŽANIM Vijeće nije prihvatilo prijedlog zaključka da se postave klupe na predmetnoj lokaciji.

b) Postava zaštitnih stupića
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: Liliana Čuk, Sanda Malbaša, Sandra Prlenda Perkovac i Maja Trut.

Nakon rasprave uz 9 glasova PROTIV Vijeće nije prihvatilo prijedlog zaključka da se postave zaštitni stupići na predmetnoj lokaciji.

Ad 3. Inicijativa roditelja za organiziranje produženog boravka u OŠ Ivan Meštrović
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: Liliana Čuk, Sanda Malbaša i Sandra Prlenda Perkovac.

Nakon rasprave uz 8 glasova ZA i 1 SUZDRŽANIM Vijeće donosi
Z A K LJ U Č A K
1.    Vijeće Mjesnog odbora Gajevo razmatralo je zahtjev predsjednika Vijeća roditelja Gorana Mileusnića kojim se traži organiziranje produženog boravka u OŠ Ivana Meštrovića.
2.    Vijeće podržava inicijativu roditelja te će predmetni zahtjev uputiti Gradskom uredu za obrazovanje na nadležno postupanje.
3.    Zaključak dostaviti Gradskom uredu za obrazovanje, Gradskom uredu za mjesnu samoupravu i Gradskoj četvrti Trešnjevka – jug.

Ad 4. Postava zaštitnih stupića u Koprivničkoj ulici  po zahtjevu Alide Žorž Miketek
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: Liliana Čuk, Maja Trut i Danijel Vrkljan.

Nakon rasprave Vijeće jednoglasno donosi
Z A K LJ U Č A K
1. Vijeće Mjesnog odbora Gajevo razmatralo je zahtjev Alide Žorž Miketek za postavu zaštitnih stupića u Koprivničkoj ulici.
2. Vijeće traži stručno mišljenje Gradskog ureda za prostorno uređenje izgradnju Grada, graditeljstvo, komunalne poslove i promet, Sektora za promet, kojim bi se dao prijedlog rješenja za povećanje sigurnosti pješačkog prometa u Koprivničkoj ulici.
3. Zaključak dostaviti Alidi Žorž Miketek, Gradskom uredu za prostorno uređenje izgradnju Grada, graditeljstvo, komunalne poslove i promet, Sektoru za promet, Gradskom uredu za mjesnu samoupravu i Gradskoj četvrti Trešnjevka – jug.

Ad 5. Sadnja zelenila u Ulici Antuna Stipančića 31
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: Ivan Bubić, Liliana Čuk, Sanda Malbaša i Sandra Prlenda Perkovac.

Nakon rasprave Vijeće jednoglasno donosi
Z A K LJ U Č A K
1. Vijeće Mjesnog odbora Gajevo razmatralo je dopis Gradskog ureda za prostorno uređenje izgradnju Grada, graditeljstvo, komunalne poslove i promet, Odjela za komunalne poslove, Odsjeka za zelene površine, vezano za sadnju zelenila u Ulici Antuna Stipančića 31.
2. Vijeće će predmetni prijedlog uvrstiti u prijedloge za plan komunalnih aktivnosti za sljedeće plansko razdoblje.
3. Zaključak dostaviti Gradskom uredu za mjesnu samoupravu i Gradskoj četvrti Trešnjevka – jug.

Ad 6. Zahtjevi Lidije Čorak:
a) Izgradnja pješačke staze u Ulici Antuna Stipančića
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: Ivan Bubić, Liliana Čuk, Sanda Malbaša i Sandra Prlenda Perkovac.

Nakon rasprave uz 9 glasova PROTIV Vijeće nije prihvatilo prijedlog zaključka da se izgradi pješačka staza na predmetnoj lokaciji.

b) Uspostava tramvajske stanice na križanju Ulice Bernarda Vukasa i Horvaćanske ceste
Članovi Vijeća primili su materijal uz poziv.
Predsjednica usmeno informira nazočne o predmetu rasprave i odlučivanja.
U raspravi sudjeluju: Ivan Bubić, Liliana Čuk, Sanda Malbaša, Sandra Prlenda Perkovac i Ivan Kartelo.

Nakon rasprave uz 9 glasova PROTIV Vijeće nije prihvatilo prijedlog zaključka da se uspostavi tramvajska stanica na predmetnoj lokaciji.

Ad 7. Pitanja, prijedlozi i obavijesti
Članica Vijeća Liliana Čuk traži da joj se materijali za buduće sjednice dostavljaju poštom, a ne na e-mail.
Predsjednica odgovara da će takva dostava biti izvršena od sljedeće sjednice.
Članica Vijeća Maja Trut postavlja upit vezano za okvirni datum iduće sjednice Vijeća.
Predsjednica odgovora da će najvjerojatnije biti u drugoj polovici mjeseca kolovoza.
Članica Vijeća Sandra Prlenda Perkovac postavlja upit vezano za održavanje dežurstava u prostorijama Mjesnog odbora.
Predsjednica odgovara da će se održavati po starom rasporedu uz moguće naknadne promjene. 



Budući da više nitko ne traži riječ, predsjednica konstatira da je dnevni red iscrpljen i zaključuje sjednicu.

Sjednica je završena u 18:45 sati.


KLASA: 026-02/21-002/1142
URBROJ: 251-06-11-1501-21-3
U Zagrebu, 07. srpnja 2021.

Zapisnik sastavio: 							        Predsjednica
Ivan Bubić								Vijeća Mjesnog odbora
Gajevo
[bookmark: _GoBack]									    Tihana Soljankić, v. r.
						 
